Potrivit datelor Institutului Naţional de Statistică (INS), România a importat anul trecut mai mult decât a exportat cu 17,28 miliarde de euro.

Deficitul comercial de anul trecut este mai mare cu 2,16 miliarde de euro decât cel din 2018.

Anul trecut, exporturile au însumat 69,002 miliarde de euro, în creştere cu 1,9% faţă de 2018, în timp ce importurile au însumat 86,283 miliarde de euro, în creştere cu 4,2% comparativ cu 2018.

În luna decembrie 2019, exporturile României au însumat 4,826 miliarde de euro, în creştere cu 4,9%, iar importurile au însumat 6,594 miliarde de euro, în creştere cu 4,5%, rezultând un deficit de 1,768 miliarde de euro, uşor mai mare comparativ cu deficitul din decembrie 2018, de 1,716 miliarde de euro.

Valoarea schimburilor intra-UE28 de bunuri în anul 2019 a fost de 52,834 miliarde de euro la expedieri şi de 64,399 miliarde de euro la introduceri, reprezentând 76,6% din total exporturi şi 74,6% din total importuri.